Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12993

81. módosítással Ez a kiadás a Tanács által 2006 február 25-e előtt elfogadott összes módosítást tartalmazza és hatálytalanítja 2006 november 23-ával az Annex 10 I. kötet minden korábbi kiadását. A szabványok és ajánlott gyakorlatok alkalmazhatóságával kapcsolatos információkat az Előszó tartalmazza. Nemzetközi Polgári Repülési Szervezet MÓDOSÍTÁSOK MÓDOSÍTÁSOK JAVÍTÁSOK Sor szám Alkalmazás dátuma Beépítés dátuma Beépítette Sor szám Kiadás dátuma Beépítés dátuma Beépítette 1 - 81 Ebbe a kiadásba bedolgozva 23/11/2006 Előszó Történelmi háttér A Légiforgalmi Távközlés Szabványait és Ajánlott Gyakorlatait a Tanács először 1949. május 30-án fogadta el a Nemzetközi Polgári Repülési Egyezmény 37. cikkelyében lévő előírásoknak megfelelően (Chicago, 1944.), és az Egyezmény 10. Annex-eként jelölte ki. Ezek 1950. március 1-én léptek hatályba. A Szabványok és Ajánlott Gyakorlatok a Hírközlési Szekció 1949. januárjában tartott Harmadik Ülésszaka ajánlásain alapulnak. Egészen a Hetedik Kiadásig és azt is beleértve, az Annex 10 egy kötetben került kiadásra, ami négy részt foglalt magába, a hozzájuk kapcsolt mellékletekkel együtt: az I. Rész "Berendezések és Rendszerek"-et, a II. Rész "Rádiófrekvenciák"-at, a III. Rész "Eljárások"-at és a IV. Rész "Kódok és Rövidítések"-et. A 42. Módosítással a IV. Rész törlésre került az Annex-ből, és az abban a részben elhelyezett kódok és rövidítések egy új dokumentumba, a Doc 8400-ba kerültek áthelyezésre. A 44. Módosítás 1965. május 31-i elfogadásának eredményeként az Annex 10 Hetedik Kiadása két kötetbe került felosztásra: az I. Kötetbe (Első Kiadás) - ami az I. Részt, a "Berendezések és Rendszerek"-et és a II. Részt, a "Rádiófrekvenciák"-at foglalja magába - valamint a II. Kötetbe (Első Kiadás), ami a "Hírközlési Eljárások"-at tartalmazza. A 70. Módosítás 1995. március 20-i elfogadása eredményeként az Annex 10 átszerkesztésre került úgy, hogy öt kötetet foglal magába: I. Kötet - Rádiónavigációs Berendezések; II. Kötet - Hírközlési Eljárások; III. Kötet - Hírközlési Rendszerek; IV. Kötet - Légtérellenőrző Radar és Összeütközés Elkerülő Rendszerek; és az V. Kötet - A Légiforgalmi Rádiófrekvencia Spektrum Felhasználása. A 70. Módosítással a III. és a IV. Kötet 1995-ben került kiadásra és az V. Kötet 1996-ban a 71. Módosítással került közzétételre. 2007/70/II. szám Az "A" táblázat mutatja be az Annex 10 eredetét és az ezt követő módosítások származását a bennük lévő legfontosabb témák összefoglalásával, és azokkal az időpontokkal együtt, amikor a Tanács az Annex-et és a módosításokat elfogadta, illetve amikor azok hatályba léptek, és végül amikor alkalmazhatókká váltak. A szerződő államok tevékenysége Az eltérések bejelentése. A Szerződő Államok figyelmét felhívják az Egyezmény 38. cikkelye értelméből eredő azon kötelezettségükre, amely szerint a Szerződő Államokat felkérik arra, hogy jelentsenek be a Szervezetnek minden olyan eltérést, mely a nemzeti szabályaik és eljárásaik, valamint az ebben az Annex-ben lévő és ezt követően módosított Nemzetközi Szabványok között fennáll. Kérik a Szerződő Államokat, hogy ezt a bejelentést terjesszék ki az ezen Annex-ben lévő Ajánlott Gyakorlatoktól való eltérésekre is, amennyiben az ilyen eltérés lényeges jelentőséggel bír a léginavigáció biztonsága szempontjából. Továbbá felkérik a Szerződő Államokat, hogy folyamatosan tájékoztassák a Szervezetet minden olyan eltérésről, mely ezt követően felmerül, vagy amennyiben bármely korábban bejelentett eltérés megszűnik. Egy, az eltérések bejelentésére vonatkozó külön felkérés kerül megküldésre a Szerződő Államok részére az egyes módosítások elfogadását követően azonnal. Felhívják ezenkívül az Államok figyelmét az Annex 15 azon előírásaira, amelyek szerint a nemzeti szabályaik és gyakorlataik, valamint az ICAO Szabványok és Ajánlott Gyakorlatok között felmerülő eltéréseket a Légiforgalmi Tájékoztató Szolgálaton keresztül tegyék közzé, az Egyezmény 38.cikkelyében lefektetett, az Államokra vonatkozó kötelezettségen felül. A tájékoztatás közzététele. Az Annex 10-ben meghatározott Szabványoknak, Ajánlott Gyakorlatoknak és Eljárásoknak megfelelően biztosított, a légijármű üzemeltetéseket érintő berendezések, szolgálatok és eljárások változásait, azok életbeléptetését és megszűntetését be kell jelenteni, és az Annex 15 előírásainak megfelelően kell érvénybe helyezni. Az Annex szövegének használata a nemzeti szabályzatokban. A Tanács 1948. április 13-án elfogadott egy határozatot, amelyben felhívja a Szerződő Államok figyelmét annak kívánatosságára, hogy a saját nemzeti szabályaikban - amennyire az csak lehetséges - használják azoknak az ICAO Szabványoknak a pontos kifejezésmódját, amelyek szabályozás jellegűek, ugyanígy a Szabványoktól való eltérések jelölésére is, beleértve minden olyan kiegészítő nemzeti szabályzatot is, amely a léginavigáció biztonsága, vagy szabályossága szempontjából fontos. Ahol csak lehetséges, ennek az Annex-nek a szövege szándékosan olyan módon került leírásra, hogy nagyobb szövegbeli változtatás nélkül be lehessen foglalni a nemzeti törvényalkotásba. Az Annex alkotórészeinek jogi helyzete Egy Annex a következő alkotórészekből épül fel, azonban nem feltétlenül található meg ezek mindegyike minden egyes Annex-ben; ezek az alábbi jogi helyzetet foglalják el:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes